text: Chi naeɗebena nebʉrʉbadau mauɗe chi Biblia
text: #000001
text: Leturaba ũnubirukawa Biblia ɗebena jararuba
text: #000003
text: Our Christian Life and Ministry​—Meeting Workbook
text: #000004
text: Wiɗis bʉchi ochiaɗe wãi baita
text: #000006
text: Dachi Akõreba beɗea kĩrawãrea jaraɓua
text: #000007
text: 1. ¿Dachi Akõreba jomaurãba ichimaa ʉtaa wiɗipanuu ũriɓoabaka?
text: #000010
text: Dachi Akõreba ẽbẽrarã joma drua aĩbenarãba ichi baare ambua duanaɗai ʉtaa wiɗibudauba kʉ̃riaɓua (Salmo 65:2). Maamina ichia ũrikaa jomaurãba ichimaa wiɗibudauɗe. Bibliaɗe jaraɓuu mukĩraba ichi wẽra biʼia ochiakauɓuubʉrã Dachi Akõreba ichia ʉtaa wiɗiruuɗe ũriibai (1 Pedro 3:7). Israelitarãba chi ne kachirua asepanasiiɗe ara kapichia, Dachi Akõreba ũrikuaabasia. Maamina, ichia ũribaria chi ẽbẽrarã ne kachirua asepeɗaaɗabaɗa waya kʉ̃risiaɗapeɗa aseɗaabai aruu ũribaria. Isaías 1:15; 55:7 leas.
text: #000011
text: 2. ¿Saka ʉtaa wiɗiɗaiba Dachi Akõreba dachi beɗea ũrii baita?
text: #000012
text: Dachi Akõremaa ʉtaa wiɗibudauɗe, dachia unubipanuu ichi kʉ̃riaɗapeɗa mauɗe ichi ũribadau, mauɗeeburu dachia Jeowamaaburu ʉtaa wiɗiɗayua (Mateo 4:10; 6:9). Maubapeɗa, dachirã ne kachirua waubadaunuree bẽrã, Jesus trʉ̃ɗeeba ʉtaa wiɗiɗayua, ichi dachirã pekao kakua biuɗa bẽrã (Juan 14:6). Jeowaba dachia ʉrsaduura kʉ̃riawẽa, bari ʉtaa wiɗiɗai korasonɗeeba. Mateo 6:7; Filipenses 4:6, 7 leas.
text: #000013
text: Chi dachi Wauɗabaɗaba ũribarii dachia ʉtaa wiɗibudau chõpea akupanuuɗe biɗa (1 Samuel 1:12, 13). Ichia kʉ̃riaɓuu ʉtaa wiɗiɗai ewariruuɗe, ẽsebuɗaa, chiko koi naeɗe mauɗe problemarã taẽɗe. Salmo 55:22; Mateo 15:36 leas.
text: #000014
text: 3. ¿Sakayua ariɗe ɓua chi reunion Jesusɗe ijãabadaurãɗaa wãɗai?
text: #000015
text: Besesɗe chaareaɓua Dachi Akõre ambuaduanaɗai dachi jʉ̃kaa ẽbẽrarã ijãaɗakau barauɗeeba. Mambea Dachi Akõreba nau iujãaɗe pas deai aɗabaɗa ʉ̃rʉbena atua jarabadau (2 Timoteo 3:1, 4; 2 Pedro 3:3, 13). Mauɗeeba dachi wabenarã Jesusɗe ijãanuree jʉ̃kaa duanaɗai ãchia dachimaa beɗea kĩrawãrea jaraduu baare duanaɗai baita. Mauɗe ãchia biɗa nesitapanua dachia biɗa mipitaa beɗea jaradeɗekabudau. Hebreos 10:24, 25 leas.
text: #000016
text: Ẽbẽrarãba Dachi Akõre kʉ̃riabadau nuree ome meraabudauɗe dachirã ara ichi kaita duaneeɗayua. Chi reunion Jeowa ɗebena jaranũrẽɗe wabenarã pe baranuree kĩraka kawaɗai panuu. Romanos 1:11, 12 leas.
text: #000017
text: Dachi Akõre jʉ̃kaa ɓoi ichiɗeburu pe baraɓuubʉrã. Chi pe ẽbẽra kĩraka nia ichi siɗa nedeaɗayu nesitaɓua, maara asepanuu dachia biʼia kʉ̃risiapanuuɗe chi dachia ijãapanuuɗebena. Mateo 4:4; Hebreos 11:1, 6 leas.
text: #000020
text: Jeowaba kʉ̃riaɓua ichi kʉ̃riabadaurã, ichia ũkuru aiɗabaria dachia ichiɗe ijãapanuu ɓuiɗaamaba mauɗe waa biuɗawẽa nureaɗaiɗe ijãaɗai baita karebaɓua (Salmo 91:1, 2, 7-10). Ichia jarabarii kãareba dachi kakua ẽpermai ɓuu mauɗe kãareba dachi nomaa akuɓuuyu, mauɗe saka biʼia nibai ʉ̃rʉbena jaradeɗekaɓua. Salmo 73:27, 28; Santiago 4:4, 8 leas.
text: #000022
text: Bibliaba panaũmaɓua mechibena widiɓé dachirã nurẽɗebena maũɗe ẽbẽrarã mimichiãrãmá nama nãu iujãɗe. ¿Bustaiɓue marãɗebena ẽbẽra bai?
text: #000024
text: Wiɗis bʉchi ochiaɗe wãi baita
  Chi sama reuinibadau lukar jurus
text: #000028